พีบีเอสนิวส์อาวร์

พีบีเอสนิวส์อาวร์ (อังกฤษ: PBS NewsHour) เป็นรายการข่าวโทรทัศน์ที่มีสถานะเทียบเท่ากับข่าวภาคค่ำของสถานีโทรทัศน์พีบีเอสของประเทศสหรัฐอเมริกา ซึ่งออกอากาศครั้งแรกเมื่อวันจันทร์ที่ 20 ตุลาคม พ.ศ. 2518 ในชื่อ "เดอะโรเบิร์ต แม็คเนล รีพอร์ต" (อังกฤษ: The Robert MacNeil Report) โดยมี โรเบิร์ต แม็คเนล เป็นผู้ประกาศข่าวคนแรกของรายการนี้ โดยออกอากาศทางสถานีลูกข่าย WNET ในนครนิวยอร์ก ซึ่งแม็คเนลและ จิม แลร์เรอร์ ได้ร่วมผลิตรายการนี้ ต่อมาในวันที่ 1 ธันวาคม พ.ศ. 2518 รายการได้เปลี่ยนชื่อเป็น "เดอะแม็คเนล/แลร์เรอร์ รีพอร์ต" (อังกฤษ: The MacNeil/Lehrer Report) และเริ่มถ่ายทอดสัญญาณไปยังสถานีลูกข่ายของพีบีเอสทั่วประเทศสหรัฐอเมริกา และเปลี่ยนชื่อเป็น "เดอะแม็คเนล/แลร์เรอร์ นิวส์อาวร์" (อังกฤษ: The MacNeil/Lehrer NewsHour)ในวันศุกร์ที่ 20 ตุลาคม พ.ศ. 2538 ซึ่งขณะนั้นรายการออกอากาศมาเป็นเวลา 20 ปี  ซึ่งแม็คเนลได้หยุดทำหน้าที่ผู้ประกาศข่าวและให้แลร์เรอร์เป็นผู้ประกาศข่าวด้วยตนเองแต่ผู้เดียวในวันที่ 23 ตุลาคม พ.ศ. 2538 (3 วันหลังจากนั้น)

ในวันพุธที่ 17 พฤษภาคม พ.ศ. 2549 มีการเปลี่ยนแปลงไตเติ้ลเข้ารายการและเพลงประกอบใหม่ ซึ่งเพลงประกอบนี้ยังคงใช้มาจนถึง 28 สิงหาคม พ.ศ. 2558 และพีบีเอสนิวส์อาวร์ (ขณะนั้นยังใช้ชื่อว่า เดอะ นิวส์อาวร์ วิธ จิม แลร์เรอร์ (อังกฤษ: The NewsHour with Jim Lehrer) เป็นรายการข่าวภาคค่ำรายการที่สองของสหรัฐอเมริกา (ต่อจากเอ็นบีซีไนท์ลี่นิวส์) ที่เริ่มออกอากาศระบบภาพความคมชัดสูง เมื่อวันที่ 17 ธันวาคม 2550 และรายการได้เปลี่ยนมาใช้ชื่อปัจจุบันเมื่อวันที่ 7 ธันวาคม พ.ศ. 2552 โดยแลร์เรอร์ประกาศข่าวในรายการนี้เป็นครั้งสุดท้ายเมื่อวันที่ 6 มิถุนายน พ.ศ. 2554 ต่อมาในปี พ.ศ. 2558 มีการเปลี่ยนแปลงไตเติ้ลเข้ารายการและเพลงประกอบใหม่อีกครั้งจาก David Cebert And Bernard Hoffer เป็น Edd Kalehoff ซึ่งเพลงประกอบนี้ยังคงใช้มาจนถึงปัจจุบัน

 ผู้ประกาศข่าว 

อัมมา นาวาซ (2 มกราคม พ.ศ. 2566-ปัจจุบัน) เจฟฟรีย์ เบนเน็ตต์ (2 มกราคม พ.ศ. 2566-ปัจจุบัน)
 อดีตผู้ประกาศข่าว 
โรเบิร์ต แมคเนล (20 ตุลาคม พ.ศ. 2518-20 ตุลาคม พ.ศ. 2538)  

จิม แลร์เรอร์ (15 มีนาคม พ.ศ. 2519-6 มิถุนายน พ.ศ. 2554) เสียชีวิตเมื่อวันที่ 23 มกราคม พ.ศ. 2563 
 จุดเด่น 
 เนื่องจากพีบีเอสเป็นสถานีโทรทัศน์สาธารณะ รายการนี้จะไม่มีช่วงพักโฆษณา (แต่จะมีช่วงโฆษณาภาพลักษณ์องค์กรและรายนามผู้บริจาคสนับสนุนรายการในช่วงต้นและท้ายรายการ)
 รายการนี้ออกอากาศหนึ่งชั่วโมง แตกต่างจากรายการข่าวภาคค่ำอื่นๆ ที่ออกอากาศเพียงครึ่งชั่วโมงเท่านั้น

 การออกอากาศ 
 นอกจากรายการนี้จะออกอากาศไปยังสถานีลูกข่ายของพีบีเอสทั่วสหรัฐอมริกาแล้ว ยังถ่ายทอดออกอากาศไปยังเครือข่ายโทรทัศน์ดาวเทียมของวิทยุเสียงอเมริกา และ เครือข่ายวิทยุโลก และได้มีการออกอากาศทางสถานีโทรทัศน์ต่างๆ ทั่วโลก เช่น เอสบีเอส ในประเทศออสเตรเลีย,NHK BS-1 ในประเทศญี่ปุ่น เป็นต้น

 การออกอากาศในประเทศไทย 

หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์อเมริกัน